Mikäli autosi ei ole ajokuntoinen ja asioit tiepalvelun kanssa, voit varata sijaisauton tiepalvelun kautta. Muussa tapauksessa sijaisauto on helpoin varata korjaamon kautta samalla, kun sovit auton korjauksen ajankohdasta. Voit aina varata sijaisauton myös suoraan LeasePlanin autovuokraamokumppanilta, kuten Hetrziltä tai Avikselta.
Huomioithan sijaisauton suhteen, että vauriokorjauksen ajaksi otettu sijaisauto ei sisälly leasingsopimukseen. Autosi vakuutus saattaa sen korvata, mikäli yrityksesi on valinnut sellaisen lisäturvan kaskovakuutukseen. Muussa tapauksessa sijaisauton kustannus laskutetaan yritykseltäsi. Jos et ole varma yrityksesi käytännöstä sijaisauton suhteen, on asia hyvä varmistaa LeasePlanin asiakaspalvelusta, yrityksesi autopolitiikasta tai esimieheltäsi.
Mikäli olet ollut syyttömänä osapuolena liikennevahingossa ja tarvitset autoa jatkuvasti esimerkiksi työn puolesta, vastapuolen vakuutus useimmiten korvaa sijaisautosi kulut. Voit tällöin sopia sijaisautosta suoraan vastapuolen vakuutusyhtiön kanssa. Vakuutusyhtiöt vaativat usein toimittamaan käyttötarveselvityksen, jota varten löytyy oma lomake sivulta Lomakkeet. Täytetyn lomakkeen voit toimittaa joko suoraan vakuutusyhtiölle tai LeasePlanille osoitteeseen [autovahingot@leaseplan.fi.](targetSelf:mailto:autovahingot@leaseplan.fi.)